Tegevjuhi kinnitusel toimub palmiõli vedu läbi Eesti sadamate esmakordselt, aga ta näeb selle transpordis suurt perspektiivi. Palmiõli kasutatakse kui väga kvaliteetset ja tervislikku õli nii kulinaarias kui kosmeetikatööstuses.
#000003
Venemaa, aga miks mitte ka teiste Ida-Euroopa riikide turg on Eesti mõistes piiramatu. Ja Baltic Oil Service`l võimsust jagub: aastas võidakse käidelda 100 000–150 000 tonni palmiõli. Et üks tsisternvagun mahutab 55 tonni õli, võiks Paldiskist Venemaale või mujale vurada 2000 vagunit ehk 50 keskmist rongitäit seda väärt toorainet, igal nädalal üks. Ennekõike peab Paldiski tooraine transiidil konkureerima Rotterdami, Amsterdami ja teiste Hollandi suursadamatega, kinnitas Mihkel Kapp.
#000004
Miks ei veeta palmiõli otse Venemaa sadamatesse Ust-Lugal, oli kuulajate loomulik küsimus.
Venelastel pole vastavat taristut, nad ei suuda võtta vastu selliseid koguseid sellise iseloomuga kaupa. Ust-Luga ei võta ka talvel vastu raskesti käideldavaid kaupu. Terminalis puuduvad vastavad tehnoloogilised lahendused.
#000005
„Meie tulime saatkonnast siia uurima võimalusi, mida Paldiski sadamad pakuvad,“ kõneles saatjaile Brasiilia suursaadik Roberto Colin. Brasiilia on üks maailma suurimaid sojaõli tootjaid. „Miks mitte sojaõli analoogselt palmiõliga vedada läbi Paldiski kas või Hiinasse,“ arvas suursaadik. „Tahan veenda Brasiilia ärimehi, et Eesti sadamad on usaldusväärsed transiidipartnerid, samuti on Eesti paik, kuhu võib julgesti investeerida.“
#000007